Dacia împlinește azi 52 de ani. Primul model a fost asamblat în 1968.
Prima Dacie 1100 a fost asamblată pe 3 august 1968. Inaugurarea uzinei Dacia a avut loc pe 20 august 1968. Dacia se vine în 44 de țări și are afaceri de 5,2 miliarde de euro.
Zi de sărbătoare pentru Dacia! Se împlinesc 52 de ani de la inaugurarea uzinei de la Pitești, dar și de la lansarea primului model – Dacia 1100.Până la finalul lui 1972 au fost produse peste 37.000 de Dacii 1100. Dacia Nova este ultimul model românesc inainte ca Dacia să devină o marcă a grupului Renault, în 1999. În 2004 s-a lansat Logan, în 2008 a apărut Sandero, iar 2010 e anul Dusterului. În prezent, Dacia produce în România aproape 350.000 de autoturisme pe an. Se mai adaugă peste 500.000 de motoare şi peste 500.000 de cutii de viteză.Modelele Dacia sunt vândute în 44 de ţări, pe 4 continente. În martie anul ăsta, compania a prezentat un model 100 % electric, Dacia Spring. Dacia este cea mai mare companie din România, cu afaceri de 5,2 miliarde de euro în 2019. Poate o să te mire, dar încă sunt oameni care se plimbă cu Dacia 1100.MIHAI DĂSCĂLESCU, proprietar: "Lumea nu mă priveşte pe mine, o priveşte pe ea, se uită aşa ca la ceva drăgălaş, albastru şi simpatic. Nu are nimic comun cu Dacia 1300, doar tipul de motor Sierra, care la vremea aia era un motor modern, 45 de cai putere".